text: Stephanie Lose tog første stik i en kæmpe gravko
  17 august 2017 kl. 15.44
  Byggeriet af fase to ved Sygehus Sønderjylland blev sat i gang af regionrådsformand Stephanie Lose i en kæmpe gravko.
  Det var en feminin hånd, der styrede den kæmpe grove gravko, som torsdag tog det første spadestik til en ny udvidelse af Sygehus Sønderjylland i Aabenraa. Hånden var Stephanie Loses, formanden for Region Syddanmark. 
  Byggeriet er fase to af det nye sygehus i Sønderjylland.
  Nu hvor regionrådsformanden har forladt byggepladsen, kan 150 håndværkere bruge de næste to år på at opføre sygehusbygninger i både to og fire etager, i alt 22.280 kvadratmeter til 448 mio. kroner. Der kommer bl.a. nye laboratorier og sengeafdelinger med 13 intensivstuer.
  Se et klip med Stephanie Lose i gravkoen her:
  
  